കോഴിക്കോട് ക്വാറിയ്ക്ക് സമീപം സ്ഫോടക വസ്തുക്കള് കണ്ടെത്തി പിടിച്ചെടുത്തത് പൊളിഞ്ഞ കെട്ടിടത്തിനുള്ളില് നിന്ന് കോഴിക്കോട്: തിരുവമ്ബാടിയിലെ ക്യാറിയ്ക്ക് സമീപത്ത് നിന്നും സ്ഫോടക വസ്തുക്കള് കണ്ടെത്തി. കൂടരഞ്ഞി പഞ്ചായത്തിലെ കൂമ്ബാറയിലാണ് സംഭവം. ആനക്കല്ല് പാറ ഇന്ഡോ ബ്ലാക്ക് സ്റ്റോണ് ക്വാറിയില് നിന്നാണ് നിരോധിത സ്ഫോടക വസ്തുക്കള് പിടികൂടിയത്. 75 ജലാറ്റിന് സ്റ്റിക്ക്, 20 കിലോയുടെ അഞ്ച് ചാക്ക് അമോണിയം നൈട്രേറ്റ് എന്നിവയാണ് പോലീസ് പിടിച്ചെടുത്തത്. റൂറല് എസ്പി പി ശ്രീനിവാസിന് ലഭിച്ച രഹസ്യവിവരത്തിന്റെ അടിസ്ഥാനത്തില് തിരുവമ്ബാടി സ്റ്റേഷന് ഓഫീസറുടെ നേതൃത്വത്തിലുള്ള സംഘമാണ് പരിശോധന നടത്തിയത്. അനേഷണത്തില് ക്വാറിയ്ക്ക് സമീപമുള്ള പൊളിഞ്ഞ കെട്ടിടത്തില് നിന്നും ഇവ കണ്ടെടുത്തു. സംഭവത്തില് എക്സ്പ്ലോസീവ് ആക്ട് പ്രകാരം തിരുവമ്ബാടി പോലീസ് കേസെടുത്ത് അന്വേഷണം ആരംഭിച്ചു.